**СТАТУТ**

**ЗА ОРГАНИЗИРАНЕ И ПРОВЕЖДАНЕ НА НАЦИОНАЛЕН УЧЕНИЧЕСКИ КОНКУРС, ПОСВЕТЕН НА 38-и ПОХОД**

**“ПО СТЪПКИТЕ НА ЧЕТАТА НА ТАНЬО ВОЙВОДА”**

**ОБЩИ ПОЛОЖЕНИЯ:**

Националният ученически конкурс за мултимедийни проекти, есета, стихотворение и рисунка е посветен на 38-ия поход „По стъпките на четата на Таньо войвода”. Инициативата през настоящата година е на КПД „Родно Лудогорие“, гр. София, и клуб „Родолюбие“ при ОУ ”Св. Климент Охридски“, гр. Попово, с подкрепата на Министерство на образованието и науката (МОН) и РУО на МОН в страната.

**Основни цели:**

1. Да се създадат условия за формиране на ценностни ориентации и качества, свързани с чувството на национална идентичност и любов към Родината и уважението към другия.

2. Да се създадат условия за развитие на потребности, интереси и нагласи за учене и самоусъвършенстване при изразяване и отстояване на активна жизнена и гражданска позиция.

**Конкретни цели:**

1. Да се формират и затвърдят умения за аргументирано писмено излагане на лична теза и боравене с историческите факти и извори.

2. Да се формират и затвърдят уменията за самостоятелно набавяне, представяне, аргументиране и анализ на данни.

3. Да се стимулира емоционално-естетическото отношение към значими исторически събития.

**Видове ученически разработки:**

1. Мултимедийни проекти

2. Съчинения, аналитични и интерпретативни текстове, есета и стихотворения

3. Рисунки

**Участници:**

Учениците от съответното училище, подготвили собствени писмени текстове, рисунки и мултимедийна презентация по зададените теми.

**Условия за участие:**

В конкурса за мултимедийни проекти, есе, стихотворение и рисунка могат да участват всички ученици от страната, разпределени в две възрастови групи:

I – VIII клас и IX – XII клас

**Изисквания към представените проекти и творби:**

**Теми:**

**I-VIII клас**

1. Априлското въстание 1876 г. и значението му за последвалата Руско-турска освободителна война 1877-1878 г.

2. Таньо войвода през призмата на съвременния и модерен свят.

3. Какво знаем за Таньо войвода и пътя на неговата чета през 1876 г.?

**IX-XII клас**

1. Априлското въстание 1876 г. и значението му за последвалата Руско-турска освободителна война 1877-1878 г .

2. Таньо войвода през призмата на съвременния и модерен свят.

**За участниците в раздел "Рисунки", темата е: "Светът е за всички"**

**СПЕЦИФИЧНИ ИЗИСКВАНИЯ:**

**І . Мултимедийни проекти**

Участието с мултимедийни проекти може да бъде индивидуално или в екип.

* При колективното участие в разработването на един проект могат да участват максимум 3 ученици.
* Всеки участник, отговарящ на условията, може да участва с повече от един проект.
* Участниците задължително посочват **трите си имена, училище, клас, пълния адрес, телефон, e-mail**, както и **три имена, телефон и e-mail на учител-ръководител**.
* Мултимедийните проекти да бъдат разработвани на лицензиран или свободно разпространяем софтуер, работещ под операционна система Windows.
* Няма ограничения в сложността и в съдържанието, в използвания формат и обем.
* Проектите могат да бъдат представени и като обикновено  слайдшоу в Power Point или като мултимедия с флаш приложение, вградено видео, макромедия и др.

**Критерии за оценяване:**

* осмисляне, аргументираност и достоверност на темата;
* умение за излагане на фактите;
* елементи на изследователска дейност;
* оригиналност и творчески подход към темата;
* използване на различни източници и коректност в тяхното посочване;
* езикова и стилистична култура;
* естетическо изпълнение.

**ІІ. Съчинения, аналитични и интерпретативни текстове и есета.**

**Критерии за оценяване:**

* ясно и точно формулирана теза;
* удачно подбрани аргументи;
* личностна позиция;
* оригиналност и творчески подход към темата;
* езикова и стилистична култура.

**III. Рисунка**

Всеки участник може да използва свободно избрана техника: акварел, темперни бои, пастели, графика, флумастер, молив, колаж.

Творбите не трябва да се паспартират и няма да бъдат връщани на авторите. На гърба на всяка рисунка е необходимо да бъдат отбелязани четливо следните данни:  
- лично и фамилно име на автора, точен адрес;  
- клас и училище;  
- телефон за контакт или електронен адрес;

- **три имена, телефон и e-mail на учител-ръководител**.

**Етапи и оценяване:**

I етап: Учениците от съответните степени на образование: първа група - от І до VIII клас, и втора група - от IX до XII клас, със съдействието на учителите по история, български език и литература, изобразително изкуство и информатика, изготвят писмените си текстове, рисунки и мултимедия, след което ги предават на специално определен от директора на училището учител, който ги изпраща най-късно до 30.05.2023 г. на адрес: София 1303, ул. “Осогово” № 60, КПД “Родно Лудогорие” – за д-р А. Кънев, или [www.ludogorie.org](http://www.ludogorie.org), [rodno.ludogorie.org@gmail.com](mailto:rodno.ludogorie.org@gmail.com)

II етап: Комисия в състав: проф. Десислава Минчева, проф. Христо Матанов, Радостина Николова, д-р Анатолий Кънев, д-р Тихомир Стефанов, Боряна Мекушина, Ерхан Чаушев, Росица Михайлова, разглежда постъпилите разработки, като ги оценява и класира според образователните степени: първа група – от І до VIII клас, и втора група – от IX до XII клас, в срок до 30.06.2023г.

**Награди:**

Материални награди на стойност:

първа награда – 100 лв; втора награда – 50 лв; трета награда – 30 лв; поощрителни награди.

Наградите се определят за всяка образователна степен, включително отделно за текстове, рисунка и мултимедия.

**Уведомяване:**

* Авторите на номинираните разработки ще бъдат уведомени по телефон, факс или  по електронна поща, в зависимост от посочен от тях начин за комуникация.
* Паричните награди ще бъдат изпратени с пощенски запис на съответните учители. Необходимо е да имаме **точен адрес** и **три имена** на лицето, което ще получи записа, както и **телефон** за обратна връзка.

Д-р Анатолий Кънев

/Председател на КПД „Родно Лудогорие”/

КПД “Родно Лудогорие”

София, 1303

ул. “Осогово” 60

02/929 61 01

[www.ludogorie.org](http://www.ludogorie.org)